Πολιτική του Μπενίν

Το Μπενίν είναι Προεδρική Δημοκρατία, με αρχηγό Κράτους και της Κυβέρνησης τον εκάστοτε Πρόεδρο στα πλαίσια ενός πολυκομματικού συστήματος. Η εκτελεστική εξουσία ασκείται από τον Πρόεδρο,  οποίος εκλέγεται για πενταετή θητεία από το λαό με καθολική ψηφοφορία. Η νομοθετική εξουσία ασκείται τόσο από την κυβέρνηση όσο και από την Εθνοσυνέλευση. Η τελευταία αριθμεί 83 μέλη, τα οποία εκλέγονται κάθε 4 χρόνια με καθολική ψηφοφορία. Η Δικαιοσύνη είναι ανεξάρτητη από την εκτελεστική και από τη νομοθετική εξουσία.  
Στις 30 Νοεμβρίου του 1975 η χώρα έγινε λαϊκή δημοκρατία και την 1η Μαρτίου του 1990 μετονομάστηκε σε Δημοκρατία του Μπενίν. Μία ημέρα νωρίτερα, στις 28 Φεβρουαρίου του 1990, τερματίστηκε η μονοκομματική διακυβέρνηση. Η χώρα έχει Σύνταγμα από τις 2 Δεκεμβρίου του 1990.Σύμφωνα με τον Παγκόσμιο Δείκτη για την Ελευθερία του Τύπου, το Μπενίν ήταν στην 53η θέση μεταξύ 169 κρατών, για το έτος 2007.

 Πρόεδροι του Μπενίν 1960–σήμερα
 Κουτουκού Ιμπέρ Μαγκά (Δημοκρατικός Συναγερμός Δαχομέης- RDD) : 1η Αυγούστου 1960–27 Οκτωβρίου 1963Ήταν Αρχηγός Κράτους ως τις 31 Δεκεμβρίου του 1960. Στη συνέχεια έγινε Πρόεδρος. Οι Μαγκά, Απιτί και Τομετέν ήταν στην Προσωρινή Κυβέρνηση για μία ημέρα, από τις 27 Οκτωβρίου ως τις 28 Οκτωβρίου του 1963.
 Κριστόφ Σογκλό, στρατιωτικός (Αρχηγός Προσωρινής Κυβερνήσεως): 28 Οκτωβρίου 1963–25 Ιανουαρίου 1964
 Σουρού-Μιγκάν Απιτί (αρχικά στο Κόμμα Δημοκρατικής Ανανέωσης ή PRD- συγχωνεύτηκε στο Δημοκρατικό Κόμμα ή PD, το 1964) : 25 Ιανουαρίου 1964–27 Νοεμβρίου 1965
 Ζιστέν Αχομαντεγκμπέ-Τομετέν (υπηρεσιακός)- PD: 27 Νοεμβρίου–29 Νοεμβρίου 1965
Ταχιρού Κονγκάκου (υπηρεσιακός) - PD:Ο Κονγκάκου (1913–1976) υπηρέτησε επίσης ως Πρόεδρος της Εθνοσυνέλευσης (1964-65) και ως υπηρεσιακός Υπουργός Εξωτερικών το 1965. 29 Νοεμβρίου–22 Δεκεμβρίου 1965
 Κριστόφ Σογκλό: 22 Δεκεμβρίου 1965–19 Δεκεμβρίου 1967
 Ζαν-Μπατίστ Ασέμ (Πρόεδρος Επαναστατικής Επιτροπής):Ήταν στρατιωτικός. 19 Δεκεμβρίου–20 Δεκεμβρίου 1967
 Ιρόπα Μορίς Κουαντετέ, στρατιωτικός (Αρχηγός Κράτους): 20 Δεκεμβρίου–21 Δεκεμβρίου 1967
Αλφόνς Αμαντού Αλέι (Αρχηγός Κράτους):Ο Αλέι (9 Απριλίου 1930 – 28 Μαρτίου 1987) ήταν αξιωματικός του Στρατού. 21 Δεκεμβρίου 1967–17 Ιουλίου 1968
Εμίλ Ντερλέν Ανρί Ζινσού: 17 Ιουλίου 1968–10 Δεκεμβρίου 1969
Πολ-Εμίλ ντε Σουζά, στρατιωτικός (Πρόεδρος του Διευθυντηρίου):Ο ντε Σουζά γεννήθηκε γύρω στο 1930 και απεβίωσε το 1999. 13 Δεκεμβρίου 1969–7 Μαΐου 1970
Κουτουκού Ιμπέρ Μαγκά (Επικεφαλής Προεδρικού Συμβουλίου)- RDD: 7 Μαΐου 1970–7 Μαΐου 1972
Ζιστέν Αχομαντεγκμπέ-Τομετέν (Επικεφαλής Προεδρικού Συμβουλίου)- PD: 7 Μαΐου–26 Οκτωβρίου 1972
Ματιέ Κερεκού, στρατιωτικός, στη συνέχεια στο Λαϊκό Επαναστατικό Κόμμα του Μπενίν (PRPB) και από το 1990 στο Κόμμα για την Αναγέννηση του Μπενίν (PRB): 26 Οκτωβρίου 1972–4 Απριλίου 1991
Νισεφόρ Σογκλό, PRB: 4 Απριλίου 1991–4 Απριλίου 1996
Ματιέ Κερεκού – Μέτωπο Δράσης για Ανανέωση και Ανάπτυξη (FARD): 4 Απριλίου 1996—6 Απριλίου 2006
Γιαγί Μπονί, ανεξάρτητος: 6 Απριλίου 2006 - 6 Απριλίου 2016
Πατρίς Ταλόν, ανεξάρτητος: 6 Απριλίου 2016 - σήμερα

 Πρωθυπουργοί του Μπενίν 
Σουρού-Μιγκάν ΑπιτίΠρόεδρος του Κυβερνητικού Συμβουλίου ως τις 4 Δεκεμβρίου του 1958, στη συνέχεια αρχηγός της προσωρινής κυβέρνησης.- PD: 26 Ιουλίου 1958 – 22 Μαΐου 1959 
Ιμπέρ Μαγκά: 22 Μαΐου 1959 – 31 Δεκεμβρίου  1960
Ζιστέν Αχομαντεγκμπέ-Τομετέν – PD: 25 Ιανουαρίου 1964 – 29 Νοεμβρίου 1965  
Ιρόπα Μορίς Κουαντετέ, στρατιωτικός: 21 Δεκεμβρίου 1967–17 Ιουλίου 1968
Νισεφόρ Σογκλό, ανεξάρτητος: 12 Μαρτίου 1990 - 4 Απριλίου 1991
Αντριέν Ουνγκμπετζί,  PRD: 9 Απριλίου 1996 – 14 Μαΐου 1998
Πασκάλ Κουπακί , Δυνάμεις Καουρί για το Μπενίν που ξεπροβάλλει (FCBE): 28 Μαΐου 2011 - 11 Αυγούστου 2013
Από τις 11 Αυγούστου 2013 ως τις 19 Ιουνίου 2015 πρωθυπουργός (αρχηγός κυβερνήσεως) ήταν ο Πρόεδρος του Μπενίν.
Λιονέλ Ζινσού, ανεξάρτητος: 18 Ιουνίου 2015 - 6 Απριλίου 2016

 Εκλογές 

Στο Μπενίν διεξάγονται προεδρικές και βουλευτικές εκλογές. Το πρώτο Σύνταγμα, με το οποίο καθιερώθηκε ο μονοκομματισμός εγκρίθηκε από το 99,8% των ψηφισάντων σε δημοψήφισμα στις 5 Ιανουαρίου του 1964.Εκλογές στο Μπενίν, Βάση Δεδομένων Αφρικανικών Εκλογών. Το 1990 άρχισε ο πολυκομματισμός. Οι τελευταίες εκλογές για την ανανέωση της Εθνοσυνέλευσης διεξήχθησαν στις 26 Απριλίου 2015.

 Διοικητική διαίρεση 
Η χώρα υποδιαιρείται σε 12 επαρχίες ή διαμερίσματα (στα γαλλικά: départements), τα οποία επιμέρους υποδιαιρούνται σε   77 κοινότητες. Το 1999 τα προηγούμενα 6 διαμερίσματα χωρίστηκαν το καθένα σε δύο μισά, δημιουργώντας τα σημερινά 12. Τα έξι νέα διαμερίσματα δεν έχουν ακόμα πρωτεύουσα. Τα διαμερίσματα του Μπενίν είναι:

 Αλιμπόρι (Alibori)
 Ατακόρα (Atakora)
 Ατλαντικό (Atlantique)
 Μποργκού (Borgou )
 Κολίν (Collines)
 Ντόνγκα (Donga)
 Κούφο (Kouffo)
 Λιτοράλ (Littoral)
 Μονό (Mono)
 Ουεμέ ( Ouémé)
 Πλατό (Plateau)
 Ζου (Zou)

 Σημειώσεις και παραπομπές